Nordjyllands Politi advarer mandag morgen om sneglatte veje i regionen - især nord for Limfjorden.

Mandag morgen advarer Nordjyllands Politi via Twitter de nordjyske bilister om glatte veje nord for Limfjorden. Flere steder sner det, og med temperaturer på kun lige over frysepunktet giver det en øget risiko for færdselsuheld på grund af det glatte føre. Tidligt mandag morgen er det endnu ikke sket nogle uheld, men i Vendsyssel ligger sneen fem-syv centimeter højt. Derfor lyder opfordringen til alle nordjyske bilister: Kør forsigtigt.